|  |  |
| --- | --- |
| UP_NEO_LOGO_GRΣχολή Οικονομικών Επιστημών και Διοίκησης ΕπιχειρήσεωνΤμήμα Διοικητικής Επιστήμης & Τεχνολογίας*Διεύθυνση: Μεγάλου Αλεξάνδρου 1,  263 34 ΠΑΤΡΑ**Τηλ.: 2610 962867,2610 962870**website:* [*manedu.upatras.gr*](http://manedu.teiwest.gr) *, email:* *manedu@upatras.gr* | **C:\Users\Mitro\Downloads\logo_nowords.jpgΠΡΟΓΡΑΜΜΑΜΕΤΑΠΤΥΧΙΑΚΩΝΣΠΟΥΔΩΝ**ΔΙΟΙΚΗΣΗΕΚΠΑΙΔΕΥΣΗΣEDUCATION MANAGEMENT |

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΔΙΟΙΚΗΣΗ ΕΚΠΑΙΔΕΥΣΗΣ / EDUCATION MANAGEMENT »**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Τμήμα Διοικητικής Επιστήμης και Τεχνολογίας του Πανεπιστημίου Πατρών οργανώνει και λειτουργεί για το ακαδημαϊκό έτος 2025 – 2026 Πρόγραμμα Μεταπτυχιακών Σπουδών (Π.Μ.Σ.) με τίτλο «Διοίκηση Εκπαίδευσης / Education Management» (ΦΕΚ 7621/τ. Β΄/31/12/2023) απονέμει:

**Δίπλωμα Μεταπτυχιακών Σπουδών (ΔΜΣ) στη “Διοίκηση Εκπαίδευσης”**

**Master of Science (MSc) in “Education Management”**

**Αντικείμενο/σκοπός**: Το Πρόγραμμα Μεταπτυχιακών Σπουδών «Διοίκηση Εκπαίδευσης» αποσκοπεί μέσα από τη σύνθεση των πεδίων της Διοίκησης και Εκπαίδευσης να προσφέρει την απαραίτητη εξειδικευμένη γνώση και τις ικανότητες στους συμμετέχοντες, ώστε να συμβάλουν αποτελεσματικά στην αναμόρφωση και ανάπτυξη της εκπαίδευσης ανταποκρινόμενοι στις απαιτήσεις της δια βίου μάθησης, παρέχοντάς τους μια σύγχρονη οπτική για τον προγραμματισμό, την οργάνωση, τη διεύθυνση, τις τεχνικές ελέγχου και αξιολόγησης στο σύγχρονο εκπαιδευτικό περιβάλλον.

Παράλληλα με την ερευνητική του αποστολή το Π.Μ.Σ. αποβλέπει: α) στην προαγωγή της γνώσης και στην ανάπτυξη της έρευνας σε συναφείς επιστημονικές περιοχές στον τομέα της διοίκησης και οργάνωσης εκπαιδευτικών μονάδων και β) στην κατάρτιση εκπαιδευτικών και στελεχών της Εκπαίδευσης, αλλά και ειδικών για την ανάπτυξη και διαχείριση ανθρωπίνων και υλικών πόρων στο πλαίσιο της εφαρμοζόμενης πολιτικής.

Το γνωστικό αντικείμενο που θεραπεύει το ΠΜΣ αφορά την παροχή εξειδικευμένων γνώσεων μεταπτυχιακού επιπέδου προς πτυχιούχους τριτοβάθμιας εκπαίδευσης στο πεδίο της Διοίκησης Εκπαίδευσης. Ειδικότερα εστιάζει στη μεταπτυχιακή εξειδίκευση επιστημόνων στο χώρο των Επιστημών Αγωγής και Διοίκησης, με ανάπτυξη στελεχών εξειδικευμένων στους τομείς του σχεδιασμού της εκπαιδευτικής πολιτικής και της διοίκησης της εκπαίδευσης, στο πλαίσιο των αρχών της εκπαίδευσης ενηλίκων και της δια βίου μάθησης.

Η **χρονική διάρκεια** φοίτησης στο Π.Μ.Σ. ορίζεται σε τρία (3) ακαδημαϊκά εξάμηνα, στα οποία περιλαμβάνεται και ο χρόνος εκπόνησης της διπλωματικής εργασίας. Ειδικότερα στη διάρκεια των δύο πρώτων εξαμήνων επιτελείται η παρακολούθηση των μαθημάτων και κάθε άλλου είδους εκπαιδευτικών και ερευνητικών δραστηριοτήτων του Π.Μ.Σ. Το τρίτο εξάμηνο διατίθεται αποκλειστικά για την εκπόνηση Διπλωματικής Εργασίας.

Ο **Αριθμός εισακτέων:** Για το ακαδημαϊκό έτος 2025-2026 προβλέπεται η εισαγωγή 50 εισακτέων φοιτητών/τριων.

**Η διεξαγωγή των μαθημάτων:** Κατά τη δια ζώσης διδασκαλία γίνεται παράλληλα αναμετάδοση μέσω ηλεκτρονικής πλατφόρμας (υβριδικό σύστημα) για όσους και όσες ΜΦ επιθυμούν να παρακολουθήσουν εξ αποστάσεως. Η φιλοσοφία του συστήματος υβριδικής διδασκαλίας προσφέρει, κατ’ επιλογήν του/της φοιτητή/τριας, τις ακόλουθες μορφές παράλληλης παρακολούθησης των μαθημάτων:

1. Εξ αποστάσεως διδασκαλία χωρίς την ανάγκη φυσικής παρουσίας στο σύνολο των μαθημάτων.
2. Συνδυασμός εξ αποστάσεως & φυσικής παρουσίας
3. Δια ζώσης στο σύνολο των μαθημάτων με φυσική παρουσία.

Τα μαθήματα είναι προσαρμοσμένα στις ανάγκες εργαζόμενων φοιτητών και υλοποιούνται Παρασκευή απόγευμα και Σάββατο πρωί. Η φοίτηση ξεκινά τον Οκτώβριο του 2025. Ειδικότερα η φοίτηση περιλαμβάνει στα περισσότερα μαθήματα επιβοηθητικές ομαδικές και ατομικές εργασίες,ενώ το εκπαιδευτικό υλικό σε όλα τα μαθήματα θα είναι διαθέσιμο ηλεκτρονικά στην Εκπαιδευτική Πλατφόρμα του Π.Μ.Σ.

Για την παρακολούθηση του Π.Μ.Σ. και την απόκτηση Δ.Μ.Σ. προβλέπονται συνολικά δίδακτρα 3.200 ευρώ. Τα **τέλη φοίτησης του ΠΜΣ** καταβάλλονται σε τέσσερις (4) δόσεις. Με την καταβολή της πρώτης (1ης) δόσης των Τελών Φοίτησης και την εγγραφή τους, οι φοιτητές θεωρούνται ενταγμένοι στο Π.Μ.Σ., σύμφωνα με τους ισχύοντες κανονισμούς με όλα τα δικαιώματα και τις υποχρεώσεις που απορρέουν. Αναλυτικά:

1. Με την εγγραφή προ-καταβάλλονται 800,00€.
2. Στο τέλος του πρώτου εξαμήνου καταβάλλονται 800,00 €.
3. Στο τέλος του δευτέρου εξαμήνου καταβάλλονται 800,00 €.
4. Με την ολοκλήρωση του τρίτου εξαμήνου καταβάλλονται τα υπόλοιπα 800,00€.

Τα τέλη φοίτησης δεν επιστρέφονται.

**Προϋποθέσεις και Κριτήρια Επιλογής Υποψήφιων:** Στο Π.Μ.Σ. γίνονται δεκτοί πτυχιούχοι Ιδρυμάτων Τριτοβάθμιας Εκπαίδευσης της ημεδαπής, ή ομοταγών Ιδρυμάτων της αλλοδαπής σύμφωνα με τις διατάξεις της κείμενης νομοθεσίας. Αίτηση μπορούν να υποβάλουν και τελειόφοιτοι των ως άνω αναφερομένων Τμημάτων, υπό την προϋπόθεση ότι θα έχουν προσκομίσει Βεβαίωση Περάτωσης των Σπουδών τους το αργότερο μέχρι την ημερομηνία συνεδρίασης της Συνέλευσης για επικύρωση του πίνακα των επιτυχόντων. Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη των εγγραφών. Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου σπουδών. Σε κάθε περίπτωση, οι επιλεγέντες θα πρέπει να προσκομίσουν αποδεικτικά έγγραφα ότι έχουν προβεί στις απαιτούμενες ενέργειες ώστε ο τίτλος τους και το αντίστοιχο Ίδρυμα πρόκειται να ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση της διάρκειας σπουδών τους. Σε διαφορετική περίπτωση γίνεται διαγραφή του φοιτητή, χωρίς να υπάρχει αξίωση από τον φοιτητή επιστροφής χρημάτων.

**Α/Α Μόρια ποσοστό %**

1 Βαθμός πτυχίου/διπλώματος (Βαθμός \* 2,5) 25%

2 Προϋπηρεσία στην εκπαίδευση (Έτη \* 3, έως 5 έτη) 15%

3 Κατοχή άλλων πανεπιστημιακών πτυχίων πέραν του πρώτου 2%

4 Κατοχή διδακτορικού ή μεταπτυχιακού τίτλου 3%

5 Κατοχή θέσης στελέχους της εκπαίδευσης 8%

6 Επιστημονικό & ερευνητικό έργοδημοσιευμένο σε έγκυρα επιστημονικά περιοδικά ή πρακτικά συνεδρίων 2%

7 Κατοχή πτυχίου ξένης γλώσσας 5%

8 Συνέντευξη του υποψηφίου ενώπιον της ΕΑΥ 40%

**Απαιτούμενα Αίτηση Υποβολής και Δικαιολογητικά:** Οι υποψήφιοι υποβάλλουν στο portal :

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

τα παρακάτω δικαιολογητικά:

1.Ηλεκτρονική Αίτηση Υποβολής Υποψηφιότητας από **25**/**04/2025 έως 10/09/2025**. Η Αίτηση υποβάλλεται ηλεκτρονικά στην ιστοσελίδα του Π.Μ.Σ., εκτυπώνεται από τον υποψήφιο το αποδεικτικό email της Υποβολής Υποψηφιότητας (αποστέλλεται στο email του υποψηφίου αυτοματοποιημένα μετά την επιτυχή υποβολή της Ηλεκτρονικής Αίτησης) και υποβάλλεται υποχρεωτικά και σε έντυπη μορφή, στη Γραμματεία του Π.Μ.Σ.

2.Αναλυτικό βιογραφικό σημείωμα με πρόσφατη φωτογραφία στο οποίο αναφέρονται αναλυτικά οι σπουδές, η διδακτική ή/και επαγγελματική εμπειρία, η επιστημονική δραστηριότητα του υποψηφίου.

3.Αντίγραφο πτυχίου ή πτυχίων Πανεπιστημίων ή Τ.Ε.Ι. της ημεδαπής ή αντιστοίχων τμημάτων ομοταγών ιδρυμάτων της αλλοδαπής.

4.Πιστοποιητικό Αναλυτικής Βαθμολογίας (με ακριβή Μέσο Όρο).

5.Φωτοαντίγραφο Αστυνομικής Ταυτότητας.

6.Για τους/τις αλλοδαπούς/ες απαιτείται τεκμηρίωση γνώσης και της Ελληνικής Γλώσσας.

7.Αποδεικτικά Επαγγελματικής Εμπειρίας (εάν υπάρχουν).

8.Επιστημονικές Δημοσιεύσεις και/ή Διακρίσεις (εάν υπάρχουν).

9.Άλλους τίτλους σπουδών (εάν υπάρχουν).

10.Άλλους μεταπτυχιακούς τίτλους σπουδών (εάν υπάρχουν).

11.Συστατικές επιστολές (έως δύο) (εάν υπάρχουν).

12.Αντίγραφα πιστοποιητικών καλής γνώσης (επίπεδοΒ2) μιας τουλάχιστον ξένης γλώσσας (κατά προτίμηση Αγγλικής, Γαλλικής ή Γερμανικής) για τους ημεδαπούς. Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας. Για τους υποψήφιους που επιλεγούν ως μεταπτυχιακοί φοιτητές και δε διαθέτουν αποδεδειγμένη γνώση της ξένης γλώσσας, η Επιτροπή Επιλογής Μεταπτυχιακών Φοιτητών διαπιστώνει την επάρκεια με γραπτή εξέταση. Θετικά θα συνυπολογίζεται η γνώση και δεύτερης ξένης γλώσσας.

13.Πιστοποιητικά επάρκειας στη χρήση ηλεκτρονικών υπολογιστών και εφαρμογών γραφείου και διαδικτύου(εάν υπάρχουν).

14.Κάθε άλλο έγγραφο που πιστοποιεί τα προσόντα που δηλώνουν οι υποψήφιοι/ες κατά την υποβολή της ανωτέρω σχετικής Αίτησης - Βιογραφικό Σημείωμα (βεβαιώσεις - πιστοποιητικά, κτλ). Σε άλλη περίπτωση τα κατά δήλωση προσόντα δεν θα ληφθούν υπόψη.

15.Κάθε άλλο δικαιολογητικό που, σύμφωνα με τη γνώμη του/της υποψηφίου ή υποψηφίας, θα συνέβαλε στο να σχηματίσει η Επιτροπή Αξιολόγησης πληρέστερη άποψη.

**Σημειώνεται ότι οι αιτήσεις των υποψηφίων θα αξιολογηθούν –εγκριθούν σε δύο Φάσεις:**

**A’ Φάση: υποβολή από 25/04/2025 έως 15/07/2025,συνεντεύξεις από 18/07/2025 έως 20/07/2025**

**Β’ Φάση:υποβολή από 16/07/2025 έως  10/09/2025,συνεντεύξεις από 13/09/2025 έως 15/09/2025.**

Όλα τα δικαιολογητικά υποβάλλονται σε απλά αντίγραφα σύμφωνα με τις διατάξεις του ν. 4250/2014, περί κατάργησης υποχρέωσης επικυρωμένων αντιγράφων, με την προβλεπόμενη υπεύθυνη δήλωση σε φάκελο φέροντας σχετική αρίθμηση. Είναι απαραίτητο το αποδεικτικό email της Αίτησης Υποψηφιότητας το οποίο **εμπρόθεσμα θα πρέπει να κατατεθεί εντύπως μαζί με τα λοιπά δικαιολογητικά υποβολής** υποψηφιότητας στη Γραμματεία του Τμήματος Διοικητικής Επιστήμης και Τεχνολογίας στη διεύθυνση:

**Πανεπιστήμιο Πατρών**

**Τμήμα Διοικητικής Επιστήμης και Τεχνολογίας**

**Γραμματεία Π.Μ.Σ. Διοίκηση Εκπαίδευσης**

**Μεγάλου Αλεξάνδρου 1, 263 34, Πάτρα**

Ο φάκελος θα πρέπει να φέρει στο εξωτερικό του υποχρεωτικά την ένδειξη: **«ΑΙΤΗΣΗ ΥΠΟΨΗΦΙΟΤΗΤΑΣ ΓΙΑ ΤΟ Π.Μ.Σ. ΔΙΟΙΚΗΣΗ ΕΚΠΑΙΔΕΥΣΗΣ»**

 Για περισσότερες πληροφορίες οι ενδιαφερόμενοι/ες μπορούν να απευθύνονται στην Γραμματεία του Π.Μ.Σ.:

Τηλέφωνα επικοινωνίας: 2610962867, 2610 962870,

e-mail: manedu@upatras.gr καθώς και στην ιστοσελίδα του ΠΜΣ: <http://manedu.upatras.gr/>

Με εκτίμηση,

